Преди избухването на Първата световна война Тадеуш Розвадовски се присъединява към Австро-унгарската армия като офицер от артилерията. Той (а впоследствие и синът му) учи в известната "Испанска школа по езда" във Виена. В следващите години Розвадовски служи с австрийската армия в Букурещ, Румъния. През 1914 г. той става командващ офицер на 12-а артилерийска бригада, прикрепена към базираната в Краков 12-а пехотна дивизия. Квалифициран командир, той се превръща в командващ офицер на 43-та пехотна дивизия, която ръководи по време на победоносната битка при Горлице. За заслугите си в тази битка той е награден с "Военния орден на Мария Терезия". Заслуха на Розвадовски е откриването на тактиката за артилерийски обстрел, наречена "Feuerwaltze" – „Огнен валяк“. В австро-унгарската армия, той се издига до ранга на "фелдмаршал-лейтенант."